शौरी नें गलाया जे सरकार कुप्रबंधन दे कारण विकास च आई कमी गी अंतरराश्ट्रीय आर्थिक संकट दे ब्हाने थमां ढकने दी कोशश करा रदी ऐ। उनें गलाया जे जिसलै विकास दर बधदी ऐ तां उसी सरकार दी उपलब्धि गनाई दित्ती जंदी ऐ ते जिसलै एह्‌दे च कमी औंदी ऐ तां ओह्‌दे लेई बरखा गी जिम्मेदार ठैह्‌राई दित्ता जंदा ऐ। शौरी ने गलाया जे राश्ट्रीय राजमार्ग प्राधिकरण दी परियोजनाएं दे पूर्ण होने दे फीसदी च जबरदस्त कमी आई ऐ। उनें गलाया जे ब रे 2004-05 च एह् 81 फीसदी हा जेह्‌ड़ा हुन घट्टियै 50 फीसदी दे आले-दुआले आई गेआ ऐ। उनें गलाया जे इस्सै चाल्ली कन्नै भारत निर्माण च 6 पुरानी योजनाएं गी सम्माहित करी दित्ता गेआ ऐ ते एह्‌दे अमल दा फीसदी गी नगण्य न। सिन्हा ने राश्ट्रीय ग्रामीण रोजगार गांरटी कार्यक्रम (नरेगा) च बड्डै पैमाने उप्पर घोटालें दा अरोप लांदे होई गलाया जे नरेगा दे तैह‌्‌न लाभार्थियें दे नां बैंकें च खाते खोलियै राशि जमा करने दी गल्ल ही ब हुन तक्कर इक बी खाता नेईं खुलेआ ऐ ते एह्‌दा भुगतान ठेकेदारें दे माध्यम थमां कीता जा रदा ऐ। उनें गलाया जे हर ब रे 100 दिन रोजगार देने आह्‌ली इस योजना दे तैह्‌त मात्र 14 फीसदी लोकें गी गै रोजगार थ्होआ ऐ। सिंह ने अंतरिम बजट गी वित्तीय धोखाधड़ी करार दिंदे होई गलाया जे एह्‌दे च आंकड़ें दी कलाबाजी कीती गेई ऐ ते आम आदमी ते करसानें दा एह्‌दे च कदें बी ध्यान नेईं दित्ता गेआ ऐ। उनें गलाया जे इस ब रे दे शुरू थमां हुन तक्कर विदर्भ क्षेत्र च 110 करसान आत्महत्या करी चुके दे न।